Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin María Isabel García Malo andreak egindako galderaren erantzuna, Foru Diputazioak emana, “Pertsonen zaintzari buruzko ikuskera berria: pertsona erdigunean jartzen duen eredu asistentzial berri baterantz” jarduketarako laguntza teknikoa kontratatzeko Nafarroako Enplegu Zerbitzuaren aurrekontu-partidei eta zenbatekoei buruzkoa. Galdera 2021eko irailaren 24ko 109. Nafarroako Parlamentuko Aldizkari Ofizialean argitaratu zen.

Iruñean, 2021eko urriaren 18an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Maribel García Malo andreak galdera egin du REACT EU Navarra funtsetako “Pertsonen zaintzari buruzko ikuskera berria: pertsonak erdigunean jartzen duen eredu asistentzial berri baterantz” neurria dela-eta aurreikusitako laguntza teknikoari buruz (10-21/PES-00278). Hona hemen Nafarroako Gobernuko Eskubide Sozialetako kontseilariaren erantzuna:

Galdera parlamentario horri 2021eko ekainean erantzun zitzaion, eta ez da gai horretan aurrerapausorik izan, ez baita oraindik onetsi funts horien banaketa bideratzen duen Europako Gizarte Funtseko programa operatiboaren birprogramazioa. Gai horri buruzko eskumena Nazioarteko Proiekzioaren Zerbitzuari dagokio.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko urriaren 15ean

Eskubide Sozialetako kontseilaria: María Carmen Maeztu Villafranca